Publication: Magyar Közlöny
Issue: MK-1998-122 (Year: 1998, Number: 122)
Era: 1990-2004
Section: 1998. évi XX. törvény 3. §-ában kapott felhatalmazás alapján a Kormány a következőket rendeli el:
Paragraph Index: 61

2. § A levélváltás magyar nyelvű szövege a következő: „Levélváltás a Magyar Köztársaság Kormánya és a Török Köztársaság Kormánya között a Szabadkereskedelmi Megállapodás D) Jegyzőkönyvének módosítása tárgyában Őexcellenciája Reyhan Atmaca asszony helyettes államtitkár a Török Köztársaság Miniszterelnöksége Külkereskedelmi Államtitkárság A n k a r a Excellenciás Asszonyom! Hivatkozással a Magyar Köztársaság és a Török Köztársaság közötti Szabadkereskedelmi Megállapodásra (a továbbiakban: Megállapodás), amely 1998. április 1-jén lépett hatályba, van szerencsém Önt — a Magyar Köztársaság Kormánya nevében — az alábbiakról tájékoztatni: A Magyar Köztársaság és a Török Köztársaság közötti Szabadkereskedelmi Megállapodás (a továbbiakban: Megállapodás) elválaszthatatlan részét képező Egyetértési Jegyzőkönyv 3. pontjával összhangban a Magyar Köztársaság Kormánya és a Török Köztársaság Kormánya között egyetértés jött létre arra vonatkozóan, hogy amennyiben a Megállapodás hatálybalépését követően az egyrészt az Európai Közösségek és Tagállamaik, másrészt a Magyar Köztársaság között 1991. december 16-án, Brüsszelben megkötött Európai Megállapodás Származási Szabályainak rendelkezéseit módosítják, a Megállapodás D) Jegyzőkönyvének rendelkezéseit hasonlóképpen módosítani kell. Ennek megfelelően a Megállapodás elválaszthatatlan részét képező, a „Származó termék” fogalmának meghatározásáról és az adminisztratív együttműködés módszereiről szóló D) Jegyzőkönyv helyébe az e levélváltás mellékletét képező Jegyzőkönyv rendelkezései lépnek. Ez a levélváltás akkor lép hatályba, amikor a Szerződő Felek kölcsönösen értesítik egymást arról, hogy a belső jogrendjük szerinti eljárást lefolytatták, azzal, hogy a fentiek szerint módosított, származási szabályokról szóló Jegyzőkönyvet a Szerződő Felek 1999. január 1-jétől alkalmazzák. Kérem Excellenciás Asszonyt, hogy a fentiekre vonatkozóan szíveskedjék egyetértését közölni. A magam részéről felhasználom az alkalmat, hogy Excellenciás Asszonyt a legnagyobb tiszteletemről biztosítsam. Budapest, 1998. december 11. Dr. Balás Péter 1998/122. szám Őexcellenciája Dr. Balás Péter a Magyar Köztársaság Gazdasági Minisztériumának helyettes államtitkára Excellenciás Úr! Tisztelettel igazolom vissza a Török Köztársaság Kormánya nevében az 1998. december 11-én kelt levele vételét, amelynek tartalma a következő: „A Magyar Köztársaság és a Török Köztársaság közötti Szabadkereskedelmi Megállapodás (a továbbiakban: Megállapodás) elválaszthatatlan részét képező Egyetértési Jegyzőkönyv 3. pontjával összhangban a Magyar Köztársaság Kormánya és a Török Köztársaság Kormánya között egyetértés jött létre arra vonatkozóan, hogy amennyiben a Megállapodás hatálybalépését követően az egyrészt az Európai Közösségek és Tagállamaik, másrészt a Magyar Köztársaság között 1991. december 16-án, Brüsszelben megkötött Európai Megállapodás Származási Szabályainak rendelkezéseit módosítják, a Megállapodás D) Jegyzőkönyvének rendelkezéseit hasonlóképpen módosítani kell. Ennek megfelelően a Megállapodás elválaszthatatlan részét képező, a „Származó termék” fogalmának meghatározásáról és az adminisztratív együttműködés módszereiről szóló D) Jegyzőkönyv helyébe az e levélváltás mellékletét képező Jegyzőkönyv rendelkezései lépnek. Ez a levélváltás akkor lép hatályba, amikor a Szerződő Felek kölcsönösen értesítik egymást arról, hogy a belső jogrendjük szerinti eljárást lefolytatták, azzal, hogy a fentiek szerint módosított származási szabályokról szóló Jegyzőkönyvet a Szerződő Felek 1999. január 1-jétől alkalmazzák.” Van szerencsém tájékoztatni Excellenciás Urat, hogy a fentiekben idézett levelével egyetértek. Engedje meg Excellenciás Úr, hogy nagyrabecsülésemről biztosítsam Önt. Budapest, 1998. december 11. Reyhan Atmaca Melléklet

Source: https://magyarkozlony.hu/hivatalos-lapok/8e27f50b14fb31fc3073e49523133131e1d677fb/dokumentumok/41d2ec73ac3605bfdf9433a302355cae2f92740f/letoltes